Լա-Լա Լենդ

«Լա-Լա Լենդ» (), 2016 թվականի ամերիկական երաժշտական ռոմանտիկ կատակերգություն-դրամա, որի ռեժիսորն է Դեմիեն Շազելը, իսկ գլխավոր դերերում խաղում են Ռայան Գոսլինգն ու Էմմա Սթոունը։ Սյուժեի կենտրոնում սիրահարված ջազային դաշնակահար Սեբաստիանն ու սկսնակ դերասանուհի Միան են, որոնք ապրում են Լոս Անջելեսում և հետապնդում են իրենց երազանքները։ Ֆիլմի վերնագիրը միաժամանակ վերաբերվում է Լոս Անջելես քաղաքին և այն արտահայտությանը, որը նշանակում է իրականության հետ կապը կորցնել։

Շազելը ֆիլմի սցենարը գրել է 2010 թվականին, բայց չի գտել այնպիսի ստուդիա, որ պատրաստ լինի ֆինանասավորել ֆիլմը առանց փոփոխություններ կատարելու սցենարի մեջ։ Շազելի երկրորդ «Մոլեգնություն» ֆիլմի հաջողությունից հետո «Summit Entertainment» ստուդիան գնել է ռեժիսորի ապագա նախագիծը։
Նկարահանումները սկսվել են 2015 թվականի օգոստոսին և ավարտվել միևնույն թվականի սեպտեմբերի կեսերին Լոս Անջելեսում։ «Լա Լա Լենդի» պրեմիերան կայացել է 2016 թվականի օգոստոսի 31-ին Վենետիկի միջազգային կինոփառատոնում։, իսկ դեկտեմբերի 9-ին ֆիլմը տրվել է վարձույթի։

«Լա Լա Լենդը» արժանացել է քննադատների դրական արձագանքին, որոնք գովաբանել են Շազելի սցենարը, Գոսլինգի և Սթոունի դերասանական խաղը, Ջասթին Գուրվիցի երաժշտությունն ու երաժշտական համարները։ Ֆիլմը հաղթանակ է տարել բորոլ այն 7 անվանակարգերում, որոնց առաջադրվել է «Ոսկե Գլոբուս»-ին՝ ռեկորդ սահմանելով մրցանակների ամբողջ պատմության համար ատնալով 11 անվանակարգ «BAFTA»-ի մրցանակաբաշխությանը և հաղթելով 5 կատեգորիաներում։ 2017 թվականի «Օսկար» մրցանակաբաշխությանը ֆիլմը առաջադրվել է 14 անվանակարգերի՝ կրկնելով «Ամեն ինչ Եվայի մասին» (1950) և «Տիտանիկ» (1997) ֆիլմերի ռեկորդը և հաղթելով վեց կատեգորիաներում՝ «Օսկար լավագույն ռեժիսորի համար», «Օսկար լավագույն դերասանուհու համար», «Օսկար լավագույն օպերատորի համար», «Օսկար ֆիլմի լավագույն երաժշտության համար», «Օսկար լավագույն երգի համար» («City of Stars»)։ 

Ֆիլմի կարգախոսն է՝ «Նվիրվում է անվախ երազողներին․․․»

Արտադրություն 
«Լա-Լա Լենդ» ֆիլմի մասին հայտնի է դարձել 2014 թվականի հունիսի 5-ին, երբ գլխավոր դերակատարների համար դիտարկվում էին Մայլք Թելերը և Էմմա Ուոթսոնը, սակայն շուտով երկու դերասաններն էլ լքեցին նախագիծը։ 2015 թվականի ապրիլի 30-ին նրանց փոխարինելու եկան Ռայան Գոսլինգն ու Էմմա Սթոունը։

Դերերում 
 Ռայան Գոսլինգ՝ Սեբաստիան
 Էմմա Սթոուն` Միա Դոլան
 Ջոնաթան Քիմբլ Սիմոնս՝ Բոսս
 Ֆինն Ուիթրոք՝ Գրեգ
 Սոնոյա Միձունո՝ Քեյթլին

Մրցանակներ և առաջադրումներ

Ծանոթագրություններ

Արտաքին հղումներ 
 (անգլ.) 

2016 ֆիլմեր
IMAX ֆիլմեր
Լոս Անջելեսում նկարահանված ֆիլմեր
Ֆիլմեր, որոնց գործողությունները տեղի են ունենում Լոս Անջելեսում
Անգլերեն ֆիլմեր
Ամերիկյան ֆիլմեր
Ամերիկյան ռոմանտիկ կինոկատակերգություններ
BAFTA մրցանակի դափնեկիր ֆիլմեր
2010-ականների ռոմանտիկ դրամա ֆիլմեր
2010-ականների ռոմանտիկ կինոկատակերգություններ
Ամերիկյան ռոմանտիկ կատակերգական դրամա ֆիլմեր
Ամերիկյան երաժշտական ֆիլմեր
Ամերիկյան մելոդրամա ֆիլմեր
Ամերիկյան կատակերգական դրամա ֆիլմեր
Lionsgate ֆիլմեր
Ամերիկյան կինոկատակերգություններ
Ամերիկյան դրամա ֆիլմեր
Ամերիկյան ռոմանտիկ ֆիլմեր
Ֆիլմեր Փարիզի մասին
Summit Entertainment ֆիլմեր